# MENAS MIESTE

**Dalykas:** anglų kalba /IT **Trukmė:** 1.30 min. / **Erdvė:** UŽUPIS /**klasė :** 9

* Pamokos tikslas – sukurti trumpą 2-3 minučių filmuką arba pateiktį tema „menas mieste“ apibūdinant aplinką ir joje esančius meno, architektūros ar gamtos objektus, vartojant tam skirtus būdvardžius.

Veikla / Maršrutas

Meną visi suprantame savaip. Kuriantys bei mėgstantys meną kartas nuo karto užduoda sau klausimą: kas gi vis dėlto yra tas menas? Todėl pamokos pradžioje rekomenduojama iškelti šį klausimą mokiniams, trumpa diskusija apie tai kaip jie supranta meną, kokia meno rūšimi jie būtų jei turėtų pasirinkti, kodėl ? Mokytojas gali pateikti foto su skirtingomis meno rūšimis, paklausti ką jie mano apie vienokią ar kitokią meno sritį.

Atlikus mokinių sužadinimą, mokytoja pristato pamokos tikslą ir pateikia reikiamą žodyną pavartoti atliekant užduotį. Mokiniai dirbdami poromis, ar individualiai išsiverčia nežinomu žodžius, atlieka pateiktą užduotį, vienas kitam trumpai atsako kodėl pasirinko vieną ar kitą būdvardį užbaigti sakinį. Užbaigus užduotį, supratus temos žodyną, mokiniai naudodamiesi savo išmaniaisiais telefonais, turėdami 30 min tyrinėja aplinką, ieško jiems įdomių objektų, pastatų, piešinių ant sienos ar tiesiog vietų, kurios jų manymu yra menas. Užupis – menininkų respublika, kartais lyginama su Paryžiaus Monmartro rajonu arba Kopenhagos Kristianija, todėl meno ten ras kiekvienas.

* Mokiniai daro trumpus vaizdo įrašus arba nuotraukas apie vietą kuri jiems yra menas tai gali būti pastatas, skulptūra, piešinys ant sienos, pastato durys ir pan. -vartoja būdvardžius ją apibūdindami, išreikšdami savo nuomonę, papasakodami kaip jie jaučiasi, kodėl jiems patinka/nepatinka tokia vieta ar objektas, kodėl jo reikia mieste ir pan.
* Padarytas nuotraukas ar vaizdo įrašus mokiniai per IT pamoką sukelia į kompiuterį, naudodami pasirinktas programas, pasirinktinai sukuria trumpą filmuką su įgarsintu apibūdinimu arba paruošia skaidres Power point, mentimeter, prezi programomis ar kita pasirinkta programa pristatymui.
* Atliktus filmukus ar paruoštas skaidres mokiniai pristato pamokoje. Klasė ir mokytoja kartu nustato vertinimo kriterijus, pvz., informatyvumas, išsamumas, kūrybiškumas, vizualumas, kalbinės raiškos tinkamumas ir pan.

# 